
HOTĂRÂREA NR. 136
din 24 septembrie 2026

[bookmark: _Hlk75966493][bookmark: _Hlk522550254]pentru modificarea Hotărârii Consiliului Local al municipiului Câmpulung Moldovenesc nr. 151 din 27 noiembrie 2025 privind extinderea rețelei de distribuție a energiei electrice în vederea alimentării locuințelor din strada Valea Caselor

Consiliul Local al municipiului Câmpulung Moldovenesc, întrunit în şedinţa ordinară, din data de 24 septembrie 2026;						
Având în vedere:
  -Referatul de aprobare al primarului municipiului Câmpulung Moldovenesc, înregistrat la nr. 31221 din 10.09.2025;
  -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 31222 din 10.09.2026;
  -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 31223 din 10.09.2026;
  -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 31224 din 10.09.2026;
  -Avizul Comisiei de specialitate a Consiliului Local;
  -Adresa nr. 30255 din 01.09.2026 a S.C. Delgaz Grid S.A.;
  -Prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;
  -Prevederile Ordinului nr. 36/2019 privind aprobarea Metodologiei pentru evaluarea condiţiilor de finanţare a investiţiilor pentru electrificarea localităţilor ori pentru extinderea reţelelor de distribuţie a energiei electrice.
În temeiul art. 129 alin. (2) lit. b), lit. d) și lit. e), alin. (4) lit. a) şi lit. d) şi alin. (7) lit. k) lit. n), alin. (9) lit. a), art. 139 alin. (3) lit. a) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,


H O T Ă R Ă Ș T E:

Art.1.Articolul 3 din Hotărârea Consiliului Local al municipiului Câmpulung Moldovenesc nr. 151 din 27 noiembrie 2025 privind extinderea rețelei de distribuție a energiei electrice în vederea alimentării locuințelor din strada Valea Caselor, se modifică și va avea următorul cuprins:
        „Art. 3. Se aprobă valoarea cofinanțării în sumă de 402.568,97 fără T.V.A. reprezentând 50% din valoarea lucrărilor”.
Art.2.Se mandatează primarul municipiului Câmpulung Moldovenesc pentru semnarea, în numele și pentru municipiul Câmpulung Moldovenesc, a actului adițional la contractul de finanțare cu noua sumă aprobată.
Art.3.Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

